## El 89,45 % d’estudiants de la Comunitat supera les proves d’accés a la universitat en la convocatòria extraordinària de juliol

*** La Universitat d’Alacant encapçala el percentatge d’aprovats amb un 92,18 %
* A la convocatòria ordinària de les PAU s’han presentat un total de 4.552 alumnes**

La Conselleria d’Educació, Universitats i Ocupació ha informat que el 89,45 % d’estudiants presentats a la convocatòria extraordinària de juliol de les proves d’accés a la universitat en la Comunitat Valenciana ha aprovat.

La nota mitjana més alta en esta convocatòria ha sigut de 5,68 en la Universitat Miguel Hernández d’Elx, seguida de la Universitat d’Alacant (5,57); Universitat de València  (5,50); Universitat Jaume I (5,44); i la Universitat Politècnica de València (5,33).

Quant als percentatges d’aprovats, encapçala la llista la Universitat d’Alacant (92,18 %), seguida per la Universitat Miguel Hernández (91,81 %); la Universitat Jaume I (88,86 %); Universitat Politènica de València (87,74%), i Universitat de València  (86,64 %).

A la convocatòria ordinària de les PAU d’este mes de juliol s’han presentat un total de 4.552 alumnes, dels quals 1.131 corresponen a la Universitat de València, 1.118 a la Politècnica de València, 932 a la Miguel Hernández, 889 a la Universitat d’Alacant i 482 a la Jaume I de Castelló.

Des d’este dimarts a les 17:00 tot l’alumnat pot consultar les notes en la web <https://appweb1.edu.gva.es/paseu/login.sec>. El termini per a sol·licitar revisió serà el 10, 11 i 12 de juliol fins a les 14:00 i la resolució de les revisions realitzada per la Comissió Gestora es farà pública el 16 de juliol.

Fecha: 09/07/2024